La Policia Local de Llíria incauta una plantació de marihuana després d'acudir a un avís per un incendi en una vivenda
05 de novembre de 2024

La Policia Local de Llíria va rebre ahir un avís del 112 en el qual s'alertava d'un possible incendi en una vivenda de la urbanització Sant Gerard davant l'aparició de fum en l'immoble.

Una patrulla es va personar en la residència i va assistir a una persona intoxicada per inhalació de fum, que va ser traslladada a l'Hospital de Llíria.

En la posterior inspecció ocular que van fer els agents a la casa per a assegurar-la, van trobar en el seu interior una plantació de marihuana, per la qual cosa es van practicar les pertinents diligències i va ser posat en coneixement de la Guàrdia Civil i del jutjat.

D'esta manera, la Guàrdia Civil va procedir a la detenció de la persona intoxicada per un presumpte delicte contra la salut pública i va ser posada a disposició judicial, a més de desmantellar la plantació. La Benemèrita continuarà amb la investigació per a dilucidar els possibles responsables d'este cas.